b'\n_START_ARTICLE_\nKlippen Sandnes\n_START_PARAGRAPH_\nKlippen Sandnes eller Pinsemenigheten Klippen er en pinsemenighet i Sandnes og den st\xc3\xb8rste  i Rogaland. Menigheten hadde sine f\xc3\xb8rste samlinger i 1932.\n_START_SECTION_\nHistorie\n_START_PARAGRAPH_\nKlippen Sandnes ble etablert 7. januar 1932.  Det var Lars Wetteland, Evert W. Evertsen og Knut Marklund som tok intiviativet til menighetsetableringen, de ble ogs\xc3\xa5 de f\xc3\xb8rste ledere.  Som menighetstjenerinne ble Anna Seldal valgt. Den f\xc3\xb8rste tiden var preget av evangelisering og b\xc3\xb8nn. Ofte var det samling og b\xc3\xb8nn p\xc3\xa5 l\xc3\xb8rdagskvelden, av og til fortsatte b\xc3\xb8nnem\xc3\xb8tet helt til kveldsm\xc3\xb8tet p\xc3\xa5 s\xc3\xb8ndag. Det var ikke uvanlig \xc3\xa5 g\xc3\xa5 ut i byen i forkant av m\xc3\xb8tene og be folk med inn. _NEWLINE_Fra etableringen i 1932 har menigheten vokst. Lokalet er utbygd flere ganger.  I 1985 ble lokalet i Eidsvollgate 20 i Sandnes innviet.\n_START_SECTION_\nMisjon\n_START_PARAGRAPH_\nMisjon har alltid v\xc3\xa6rt viktig for menigheten.  I 1945 sendte de ut den f\xc3\xb8rste misjon\xc3\xa6ren, det var Aagot Berge. Senere har flere misjon\xc3\xa6rer blitt utsendt. Annenhver s\xc3\xb8ndag er det kollekt til misjonsarbeidet.  H\xc3\xb8sten 2006 ble Louise Ehrenberg utsendt til Tunisia.\n_START_SECTION_\nRusomsorgsarbeid\n_START_PARAGRAPH_\nMenigheten har etablert et kontaktsenter for byens rusmisbrukere. Hver m\xc3\xa5ned er omtrent 500 personer innom \xc2\xabnr. 13\xc2\xbb, som kontaktsenteret kalles.\n_START_SECTION_\nBarne- og ungdomsarbeid\n_START_PARAGRAPH_\nFra 1957 har onsdag v\xc3\xa6rt  barnedagen, med samling og aktivitet for barn.  Fredagskveld er det ungdomssamling.'